2015. gada 27. janvārī Noteikumi Nr. 26

Rīgā (prot. Nr. 5 35. §)

**Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"**

Izdoti saskaņā ar

Epidemioloģiskās drošības likuma

30. panta pirmo, otro, trešo daļu

un 31. panta piekto daļu

Izdarīt Ministru kabineta 2000. gada 26. septembra noteikumos Nr. 330 "Vakcinācijas noteikumi" (Latvijas Vēstnesis, 2000, 341./343. nr.; 2001, 154. nr.; 2002, 3., 177. nr.; 2003, 167., 183. nr.; 2006, 87., 193. nr.; 2007, 93. nr.; 2008, 18., 92. nr.; 2009, 130., 145. nr.; 2010, 196. nr.; 2012, 32., 62. nr.; 2013, 149., 250. nr.) šādus grozījumus:

1. Papildināt 3.1punktu ar otro teikumu šādā redakcijā:

"Vakcināciju līdz 18 gadu vecuma sasniegšanai veic, ievērojot vakcīnas lietošanas instrukcijā norādīto vakcinācijas shēmu un pošu skaitu."

2. Svītrot 1. pielikuma 3., 4., 5., 6. un 7. punktā vārdus "Bērnus, kuriem kontrindicēta vakcīna pret garo klepu, vakcinē ar vakcīnu pret difteriju un stinguma krampjiem (DT) un vakcīnu pret poliomielītu (IPV)".

3. Izteikt 1. pielikuma 8. punktu šādā redakcijā:

|  |  |  |  |  |
| --- | --- | --- | --- | --- |
| "8. | 12 gadi (meitenes) | Masaliņas | MPR1 vai MPR2 | Pret masaliņām vakcinē nevakcinētas vai nerevakcinētas meitenes, izņemot tās, kuras pārslimojušas masaliņas un kurām diagnoze "masaliņas" apstiprināta seroloģiski. Vakcinācijai un revakcinācijai izmanto kombinēto MPR vakcīnu |
| Cilvēka papilomas vīrusa infekcija | CPV1 un CPV2 | Vakcinējot pret cilvēka papilomas vīrusa infekciju, vakcīnas devas ievada atbilstoši vakcīnas lietošanas instrukcijai un bērna vecumam vakcinācijas brīdī" |

4. Aizstāt 5. pielikumā vārdus un skaitli "Cilvēka papilomas vīrusu infekcija (3. pote)" ar vārdiem "Cilvēka papilomas vīrusu infekcija (pabeigts vakcinācijas kurss)".

Ministru prezidente Laimdota Straujuma

Veselības ministrs Guntis Belēvičs